Pilskalnes pagasts (Aizkraukles novads)

**Pilskalnes pagasts** ir viena no Aizkraukles novada administratīvajām teritorijām tā dienvidrietumos Mēmeles krastā. Robežojas ar Lietuvu un sava novada Mazzalves, Zalves un Neretas pagastiem. 

## Daba
Atrodas Viduslatvijas zemienes dienvidaustrumu malā, Taurkalnes līdzenuma dienvidu daļā. Augstākā vieta pagastā - Strobuku pilskalns - 105,6 m vjl.

### Hidrogrāfija
#### Upes
* Mēmele
** Dienvidsusēja
** Dorupīte
** Neretiņa

#### Purvi
Pagastā atrodas daļa no Salgaļu purva.

## Vēsture
Tagadējā Pilskalnes pagasta teritorijā līdz 1920. gada agrārajai reformai bija trīs muižas - Pilskalne, Gricgale un Jaunā muiža. 
Pilskalnes jeb Pilkalnes muiža (*Pilkaln*) bija sens muižas centrs Neretas upes krastā. No 1868. gada muižā darbojās Marijai fon Rehenbergai-Lintenai piederošs ķieģeļceplis (1887), kas ķieģeļus ražoja arī eksportam. Vietējie iedzīvotāji vēl mūsu dienās izmanto šī cepļa vecos ķieģeļus. 

Gricgales muižas (*Gritzgaln*) nosaukums pirmo reizi minēts 14. gadsimtā. Tā sākotnēji atradusies Lietuvas teritorijā, bet nopostīta par muižas īpašnieka nepaklausību Polijas karalim. Gricgales muižu tās tagadējā atrašanās vietā, kur agrāk atradušās trīs zemnieku mājas, uzcēla N. fon Korfs 18. gs. 2. pusē. 1783. gadā muižā dibināja skolu un lūgšanu namu.

Jaunā muiža (arī Priedaines muiža, mūsu dienās Liepkalni) zemes agrārās reformas laikā sadalīta 19 jaunsaimniecībās. Pēc nostāstiem, šī muiža atdalīta no Lielsusējas muižas un tāpēc tai dots Jaunās muižas nosaukums.

Pēc Otrā pasaules kara 1945. gadā Neretas pagasta teritorijā izveidoja Pilskalnes ciema padomi. 1949. gadā tagadējā Pilskalnes pagasta teritorijā izveidoja kolhozus „Ozolkalns”, „Karogs”, „Staļina piecgade”, „Nākotnes ceļš”, „Zaļā zeme” un „Druva”. 1950. gados mazos kolhozus  apvienoja padomju saimniecībā „Nereta”. 1954. gadā Pilskalnes ciema padomei pievienoja Gricgales ciemu. Pilskalnē bija mehāniskās darbnīcas, dzirnavas, trīs veikali un ēdnīca.

1990. gadā ciemu reorganizēja par pagastu. 1992. gadā nodibināja paju sabiedrību „Pilskalne”, ko likvidēja 1994. gadā. 2009. gadā pagastu kā administratīvo teritoriju iekļāva Neretas novadā. 2021. gadā, kā viena no Neretas novada administratīvajām teritorijām, iekļauta Aizkraukles novadā.

### Pieminekļi
Valsts aizsargājamie kultūras pieminekļi:
* nr. 120.: Strobuku pilskalns ar apmetni pie Strobukiem
* nr. 9167.: Jonužu viduslaiku kapsēta pie Jonužiem

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Ievērojamas personības
Pilskalnes pagastā dzimuši:
* Lūcija Ķuzāne (1927) — rakstniece, Sēlijas novada pētniece

### Apdzīvotās vietas
Lielākās apdzīvotās vietas ir **[[Pilskalne (Aizkraukles novads)|Pilskalne]]** (pagasta centrs), Gricgale, Pilkalne, Viņaukas.

## Saimniecība
### Transports

## Izglītība un kultūra

## Attēlu galerija

Attēls:strobuku kapi.JPG|Strobuku kapi Pilskalnē
Attēls:pilskalnes skola.JPG|Pilskalnes skola
Attēls:strobuku pilskalns.JPG|Strobuku pilskalns
Attēls:Grīcgales baznīca (1).jpg|Gricgales luterāņu lūgšanas nams
Attēls:Grīcgales muiža (1).jpg|Gricgales muiža
Attēls:Grīcgales muiža.jpg|Gricgales muiža
Attēls:Medņu krogs (1).jpg|Medņu krogs Gricgalē
Attēls:Medņu krogs (2).jpg|Medņu krogs Gricgalē
Attēls:veselu kapi.JPG|Veseļu kapi
Attēls:Pilskalnes pašvaldība.jpg|Pilskalnes pagasta pašvaldība
Attēls:pilskalne.JPG|Pilskalne
Attēls:Cels Pilskalne - Kvetkai.JPG|Ceļš Pilskalne - Kvetkai
Attēls:Neretiņa, robeža ar Lietuvu.jpg|Robeža ar Lietuvu



## Atsauces